A Freyja alapítói nem kispályások, ha péksüteményről van szó, a Butter Brothersben, majd a fél várost ellátó The Millben is bizonyítottak hozzáértésből. A külső-erzsébetvárosi croissant-ozójukban azonban saját magukat is új kihívások elé állították, és egy dán recepthez nyúltak. A hosszú érlelésű, 27 vajas rétegből álló croissant egyelőre mint monofood van jelen, azonban szinte végtelen variációban el tudják készíteni. Időről időre változik, hogy milyen íz kerül a kirakatba: kecskesajtos, pisztáciás, málnapürés – minden a szezontól, a pékektől és a vendégek igényeitől függ, de az biztos, hogy mindennap képviselteti magát sós és édes változat is. A croissant-okat nem a kisboltok , de nem is az átlagos pékségek áraiban mérik, de a töltelék és az elkészítési mechanizmus fényében, na meg mert komplett reggelinek mondhatók, időnként be lehet vállalni. Tegyetek próbát!



Tipp: pisztácia, kacsa mousse

pisztácia, kacsa mousse Árszínvonal: **